OpenLLM-France/wikimedia huggingface dataset:
# Milà-Sanremo 1941

La Milà-Sanremo 1941 fou la 34a edició de la Milà-Sanremo. La cursa es disputà el 19 de març de 1941, sent el vencedor final l'italià Pierino Favalli, que s'imposà en solitari a la meta de Sanremo.
69 ciclistes hi van prendre part, acabant la cursa 48 d'ells, tots ells italians.

## Classificació final

| | Ciclista | Equip | Temps |
| 1 | Pierino Favalli | Legnano | 7h 46' 25" |
| 2 | Mario Ricci | Legnano | + 1' 39" |
| 3 | Pietro Chiappini | Olympia | + 5' 37" |
| 4 | Fiorenzo Magni | Bianchi | m. t. |
| 5 | Mario de Benedetti | Legnano | m. t. |
| 6 | Giordano Cottur | Viscontea | m. t. |
| 7 | Domenico Pedevilla | - | m. t. |
| 8 | Giuseppe Magni | - | + 8' 25" |
| 9 | Enrico Mollo | - | + 8' 29" |
| 10 | Fausto Coppi | Bianchi | + 11' 07" |

## Enllaços externs

* Resultats complets a les-sports.info
* Resultats complets a milansanremo.co.uk
# Finley Point

Finley Point (salish: sčc̓méple) és una concentració de població designada pel cens dels Estats Units a l'estat de Montana. Segons el cens del 2000 tenia 493 habitants.

## Demografia

Segons el cens del 2000, Finley Point tenia 493 habitants, 213 habitatges, i 142 famílies. La densitat de població era de 44,4 habitants per km².
Dels 213 habitatges en un 20,7% hi vivien nens de menys de 18 anys, en un 58,7% hi vivien parelles casades, en un 4,2% dones solteres, i en un 32,9% no eren unitats familiars. En el 29,6% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,76.
Per edats la població es repartia de la següent manera: un 18,7% tenia menys de 18 anys, un 5,9% entre 18 i 24, un 20,5% entre 25 i 44, un 35,3% de 45 a 60 i un 19,7% 65 anys o més.
L'edat mediana era de 48 anys. Per cada 100 dones de 18 o més anys hi havia 112,2 homes.
La renda mediana per habitatge era de 30.987 $ i la renda mediana per família de 49.063 $. Els homes tenien una renda mediana de 40.714 $ mentre que les dones 17.639 $. La renda per capita de la població era de 19.575 $. Aproximadament el 7,9% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ Tachini, Pete; Louie Adams, Sophie Mays, Mary Lucy Parker, Johnny Arlee, Frances Vanderburg, Lucy Vanderburg, Diana Christopher-Cote. nyoʻnuntn q̓éymin, Flathead Nation Salish dictionary. Pablo: Bilingual Education Department, Salish Kootenai College, 1998, p. 52.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Finley Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Finley Point». American Fact Finder. Oficina del Cens dels Estats Units, 12-01-2010.
# Briopsidofícies

Les briopsidofícies (Bryopsidophyceae) són una classe d'algues verdes cloròfites.
Aquest tàxon és actualment obsolet. La denominació que s'utilitza ara l'inclou dins la classe Ulvophyceae.

## Referències

* 1 2 Guiry, M.D. & Guiry, G.M. «Class: Bryopsidophyceae taxonomy browser». AlgaeBase version 4.2 World-wide electronic publication, National University of Ireland, Galway, 2007. [Consulta: 23 setembre 2007].
# Francisco Valero y Losa

Francisco Javier Valero y Losa (Villanueva de la Jara, Conca, 3 de desembre de 1664 - Madrid, 23 d'abril de 1720) va ser un religiós espanyol.
Fill de Felipe Valero i Ana de Losa, va estudiar en la seva infantesa en l'escola dels jesuïtes, en les matèries de gramàtica, retòrica i llatinitat. Entrà a la Universitat d'Alcalá de Henares, va quedar sense beca i estigué en règim de pupil·latge. Es llicencià el 1983 en estudis d'art i filosofia, doctorant-se en filosofia el 1690. L'any següent es llicenciava en teologia.
Poc abans de la Guerra de Successió, Valero va convertir-se en rector de la seva vila natal, on durant la guerra va haver-hi un atac de les tropes austracistes que ocasionaren nombroses destrosses i pèrdues materials. Per tal d'obtenir una dispensa en la contribució a la corona, Valero encapçalà una comissió que va visitar la cort de Felip V. Valero va obrenir molt de prestigi i el monarca va decidir que se'l nomenés bisbe de Badajoz. La seva consagració va dur-se a terme l'1 de maig de 1707 al Col·legi Imperial dels Jesuïtes de Madrid per part de l'arquebisbe de València Antoni Folch de Cardona.
El 1715 va ser elevat a l'arquebisbat de Toledo. Durant el seu mandat va dictar decrets, aprovats pel rei, contra els Carnavals i les comèdies que interrompien les processons, amb la voluntat de separar l'acte litúrgic i el laic que acostumaven a anar units. Tanmateix, les crítiques no van ser ben acceptades per alguns sectors de la noblesa i la burgesia.
El 23 d'abril de 1720 va morir a Madrid, afectat de gota, malaltia que arrossegava des de feia anys.

## Referències

* ↑ Iglesias Gómez, 1994, p. 240.
* 1 2 Iglesias Gómez, 1994, p. 255.
* 1 2 Iglesias Gómez, 1994, p. 241.
* ↑ Iglesias Gómez, 1994, p. 243.
* ↑ Iglesias Gómez, 1994, p. 245.
* ↑ Iglesias Gómez, 1994, p. 246.
* ↑ Iglesias Gómez, 1994, p. 247.
* ↑ Iglesias Gómez, 1994, p. 253.

## Bibliografia

* Iglesias Gómez, José «El arzobispo D. Francisco Valero y Losa» (en castellà). Toletum: Boletín de la Real Academia de Bellas Artes y Ciencias Históricas de Toledo, 31, 1994. Arxivat de l'original el 2016-03-03 [Consulta: 16 març 2014].
# Districtes Cedits

Districtes Cedits (Ceded Districts) és el nom que es va donar als districtes cedits als britànics pel nizam de Hyderabad el 1800 a canvi que aquestos tinguessin una força militar subsidiària als seus dominis adquirits de Mysore pels tractats de 1792 i 1799.
Aquestos districtes van originar els nous districtes de Bellary i Cuddapah i quatre talukes del districte de Kurnool (la resta de Kurnool estava aleshores en poder d'un nawab que era tributari del nizam i va passar a ser tributari de la Companyia Britànica de les Índies Orientals, i quan el 1833 el nawab es va revoltar el territori fou confiscat, i annexionat el 1839). El 1882 el districte de Bellary es va dividir en el de Bellary i el d'Anatapur. Els quatre districtes foren coneguts durant tota la dominació britànica com a Districtes Cedits tot i que aquesta denominació no tenia aplicació jurídica-administrativa i era merament identificativa.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Miengo

Miengo és un municipi de la Comunitat Autònoma de Cantàbria, amb 3.867 habitants. Limita al nord amb el Mar Cantàbric, a l'oest amb la ria de San Martín de la Arena i Suances, al sud amb Polanco i a l'est amb Piélagos.

## Localitats

* Bárcena de Cudón, 250 hab.
* Cuchía, 715 hab.
* Cudón, 527 hab.
* Gornazo, 136 hab.
* Miengo (Capital), 1.066 hab.
* Mogro, 1.292 hab.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 1.275 | 1.502 | 1.633 | 2.189 | 2.449 | 2.976 | 3.381 | 3.237 | 3.000 | 3.012 | 3.544 | 4.135 |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| PP | 1115 | 43,75% | 6 |
| PSOE | 738 | 27,95% | 3 |
| PRC | 499 | 18,90% | 2 |
Eleccions municipals, 27 de maig de 2007 :
| Partit | Vots | % | Regidors |
| PP | 1328 | 49,52% | 6 |
| PSOE | 695 | 25,91% | 3 |
| PRC | 538 | 20,06% | 2 |

## Enllaços externs

* Miengo a Geonames
* Web no oficial sobre Miengo.
# Monestir de Fenek

El monestir de Fenek (en serbi: Манастир Фенек Fenek, Manastir Fenek) és un monestir ortodox serbi situat a la regió de Sirmia, a Voivodina. És a prop del llogaret de Jakov al municipi de Surčin. El monestir està situat a 25 km de Belgrad. Encara que geogràficament distant, és considerat com un dels 17 monestirs de Fruška Gora.

## Història

El monestir va ser fundat per Stefan i Angelina Brankovic al segle xv. El primer escrit on apareix és un llibre religiós litúrgic del monjo Zaharija de Sèrbia del 1563. Va romandre sota la influència otomana fins al 1717. Després de la seva destrucció, l'església va ser reconstruïda entre 1793 i 1797. La capella del monestir data del segle xix primerenca i és dedicada a Sveta Petka. Algunes imatges de la iconòstasi són obra per Petar Radosavljevic i Aksentije Markovic. En els seus inicis, el monestir Fenek tingué un paper destacat en la conservació de la cultura sèrbia, i al llarg de la història ha estat l'escenari de diversos esdeveniments històrics importants. El 1788, Aleksa Nenadovic es va reunir amb l'emperador Josep II d'Àustria. Després del primer aixecament serbi contra els otomans, Kara George i el seu fill Aleksa Petrovic van fer-hi estada. La capella dedicada a santa Petka és del 1800, i es creu que fou construïda per santa Angelina de Sèrbia, i que l'aigua que surt de la font té poders curatius. Durant la Primera Guerra Mundial el monestir va ser malmès, i el 1942 durant la Segona Guerra Mundial, va ser completament destruït. En l'actualitat, el monestir està reconstruït i amb activitat.

## Referències

* ↑ Spomenici kulture u Srbiji: Manastir Fenek (website SANU)
* ↑ [Lj. Stojanović, The old Serbian records and inscriptions, III The collection for the history, language, and literature of Serbian nation SA, I, 1905; V. Petković, The summary of church monuments through the history of the Serbian nation, Belgrade, 1950 ]
* ↑ [М. Коsovac, Serbian Orthodox Metropolis of Karlovac, Sremski Karlovci, 1910; D. Ruvarac, The Metropolis of Belgrade around 1735, the Monument SKA XLII, Belgrade 1905]
# Fermall

Un fermall o fermador o (a)fiblall és una joia que s'enganxa amb un objectiu essencialment estètic sobre les peces de vestir (encara que pot servir al mateix temps per a subjectar dues peces de roba). Encara que avui potser ha esdevingut una joia principalment femenina, en temps passats va ser un objecte de luxe que complementava vestits, barrets i altres complements d'homes i dones. A l'edat mitjana se'n fabricaren d'anicònics, figuratius i fins i tot amb valor emblemàtic.
En general està formada per dues parts, la part decorativa que es col·loca cap al front i la fixació amagada darrere (consistent sovint, en una agulla de seguretat) que és fixa a la joia per encolatge o per soldadura. El fermall és un objecte sovint realitzat en tallers creatius. No obstant això, és també un objecte de joieria que pot estar fet de metalls preciosos i decorat amb pedres precioses o semiprecioses. El fermall és un objecte d'importància, matèria i forma variables encara que el mètode de fixació (generalment en metall) segueix sent habitualment similar al d'un imperdible.
L'avantpassat del fermall és la fíbula. Les primeres descobertes daten de l'edat de bronze.
La documentació medieval també es refereix a aquestes joies amb l'apel·latiu de "nosca".

## Vegeu també

* Fermall de pressió

## Referències

* ↑ «Fermall». Gran Enciclopèdia Catalana. Barcelona: Grup Enciclopèdia Catalana.
* ↑ Vidal Franquet, Jacobo «Fermalls "grans, bells i cars". Documents i testimonis figuratius per a la història de la joieria gòtica catalana». La joieria en l'art i l'art en la joia. 3r congrés europeu de joieria, 2018, pàg. 216-227.
* ↑ Martínez Ferrando, J. E. «Nosques reials catalanes». Miscel·lània Puig i Cadafalch, 1947, pàg. 111-117.
# Daniel Martínez de Obregón

Daniel Martínez de Obregón (Sòria, 1948) és un empresari teatral català.

## Trajectòria

Ès president de la productora Grup Focus, de la que en formen part Focus, Focus Madrid, Teatre Romea, Teatre Condal, Sala Villarroel, Teatre Goya, Teatro La Latina, Publiespec, Promentrada, Publiescena Madrid, Serveis Informàtics per a la Cultura, Scenic Rights i Scenic Drive.
Des de 1998 també és president de l'Adetca (Associació d'Empreses de Teatre de Catalunya) i des del 2005 de FAETEDA (Federació Estatal d'Associacions d'empreses de Teatre i Dansa). És membre del Consell General de l'Institut Català de les Indústries Culturals i del Consell de Cultura de Barcelona i secretari del Cercle de Cultura. El 2002 i el 2006 va rebre el Premi Max de les Arts Escèniques al Millor Empresari Teatral.
El Govern de Catalunya li concedí la Creu de Sant Jordi el 2013.

## Referències

* ↑ «Daniel Martínez de Obregón». Arxivat de l'original el 2015-04-08. [Consulta: 4 abril 2015].
* ↑ «El Govern distingeix amb la Creu de Sant Jordi 25 personalitats i 15 entitats». Web oficial de la Generalitat de Catalunya, 30-04-2013. Arxivat de l'original el 2014-10-06. [Consulta: 2 abril 2014].
# Milà-Sanremo 1956

La Milà-Sanremo 1955 fou la 46a edició de la Milà-Sanremo. La cursa es disputà el 19 de març de 1955 i va ser guanyada pel belga Alfred de Bruyne, que s'imposà en solitari a la meta de Sanremo.
203 ciclistes hi van prendre part, acabant la cursa 110 d'ells.

## Classificació final

| | Ciclista | Equip | Temps |
| 1 | Alfred de Bruyne | Mercier-Hutchinson-BP | 6h 57' 10" |
| 2 | Fiorenzo Magni | Nivea-Fuchs | + 46" |
| 3 | Joseph Planckaert | Elve-Peugeot | + 50" |
| 4 | Willy Vannitsen | Faema-Guerra | + 01' 51" |
| 5 | Donato Piazza | Nivea-Fuchs | m. t. |
| 6 | Mario Baroni | Nivea-Fuchs | m. t. |
| 7 | Germain Derijcke | Van Hauwaert-Faema-Guerra | m. t. |
| 8 | Arrigo Padovan | Atala | m. t. |
| 9 | Giorgio Albani | Legnano | m. t. |
| 10 | Stan Ockers | Elve-Peugeot | m. t. |

## Enllaços externs

* Resultats complets a les-sports.info
* Resultats complets a milansanremo.co.uk
# Ferma

Ferma (en rus: Ферма) és un poble (un khútor) de l'óblast de Saràtov, a Rússia, segons el cens del 2010 tenia 21 habitants. Pertany al districte municipal de Saràtov.

## Referències

* ↑ «О преобразовании Соколовского, Михайловского, Краснооктябрьского, Вольновского, Дубковского, Расковского, Усть-Курдюмского, Александровского муниципальных образований Саратовского муниципального района Саратовской области, муниципального образования "Город Саратов" и внесении изменений в некоторые законодательные акты Саратовской области от 25 ноября 2021 - docs.cntd.ru». Arxivat de l'original el 2021-12-27.
* ↑ «Карта села Александровки в Саратовской области с улицами и номерами домов». mapdata.ru. Arxivat de l'original el 2020-10-17. [Consulta: 30 març 2020].
# Santa Maria de la Torre (Oristà)

Santa Maria de la Torre és una església amb elements historicistes d'Oristà (Lluçanès) inclosa a l'Inventari del Patrimoni Arquitectònic de Catalunya.

## Descripció

Edifici religiós de notables dimensions amb planta rectangular i teulada a dues vessants amb el carener perpendicular a la façana.
Portada rectangular de pedra treballada amb un arc de mig punt i timpà, situada a la façana principal. A sobre hi ha una finestra de doble esqueixada rematada amb un arc de mig punt que conté un timpà, solució que repeteix la de la porta. A nivell de teulada hi ha un fris d'arcs de mig punt cecs, a la manera de les esglésies romàniques.
Adossat a la paret dreta i a la part posterior de l'església, hi ha la torre-campanar de base quadrada, arrebossat i amb cantoneres de pedra picada, cobert a quatre vessans.

## Història

El 18 de març de 1241 Guillema de Tornamira disposava en testament que se l'enterrés a Santa Maria de Turre.
Dita església fou renovada el segle xviii i ampliada el segle xx. El 1804 fou anomenat un vicari, i el 1855 es feu una instància per a erigir-la en parròquia independent, cosa que s'aconseguí el 1877.

## Referències

* 1 2 3 4 5 6 «Santa Maria de la Torre». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Cal Cristià

Cal Cristià és una obra de la Llacuna (Anoia) inclosa a l'Inventari del Patrimoni Arquitectònic de Catalunya.

## Descripció

És una casa d'estil popular interessant perquè conserva el portal d'entrada, d'arc de mig punt adovellat. Té dos pisos (el superior deu ser destinat a golfes) amb l'element remarcable de presentar, al primer pis, una finestra que conserva, malmès, la forma d'un arc conopial.
La seva part posterior dona a la muralla.

## Història

Probablement data del segle xv, datació que coincideix també amb la presència, fins al nostre segle, en aquest carrer, d'un dels 5 portals de la vila, l'anomenat "portal de la Font" o dels Massips. Aquests portals, formaven part de l'antiga muralla, d'origen medieval, ja coneguda el segle xix.

## Referències

* 1 2 3 «Cal Cristià». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Frank Cho

Frank Cho (Seül, 2 de desembre de 1971) és un guionista i il·lustrador de còmics estatunidenc. És conegut per la seva tira còmica Liberty Meadows i pels seus treballs amb Marvel (Shanna, the She-Devil, Mighty Avengers o Hulk).

## Biografia

Es traslladà amb la seva família als Estats Units a l'edat de 6 anys. Començà a dibuixar a l'institut i a la universitat es consolidà la seva vocació amb University2. Després d'acabar els seus estudis d'infermeria a la universitat de Maryland signà un contracte amb Creators Syndicate Inc. per fer la continuació d'University2, Liberty Meadows.
Paral·lelament als seus treballs amb Liberty Meadows acceptà encàrrecs d'altres editorials. Aquests encàrrecs eren bàsicament portades per a Marvel i Dark Horse, però també hi havia algunes pàgines interiors de Hulk, Mighty Avengers, o Wolverine entre d'altres.
També ha il·lustrat la novel·la de Bonnie MacBird What Child is This?: A Sherlock Holmes Christmas Adventure (2022), sobre el detectiu Sherlock Holmes.

## Premis i nominacions

Premis i nominacions rebudes al llarg de la seva carrera.

### Premis

* 2011 Premi;Emmy pel documental: "Creating Frank Cho’s World"
* 2011 Premi Comunicació de The Daily Record Influential Marylander
* 2006 Premi Haxtur al millor artista
* 2006 Premi Haxtur a la millor exposició
* 2001 Premi al millor còmic de la National Cartoonists Society
* 2001 Premi al millor llibre d'il·lustracions de la National Cartoonists Society
* Premi Eagle
* Premi Charles M. Schulz a l'excel·lència
* Premi al millor dibuixant universitari del College Media Association
* Medalla Max & Moritz per la millor tira còmica internacional
* 1999 Premi Ignatz Award al millor artista revelació (per Liberty Meadows #1)
* 1999 Premi Ignatz Award al millor còmic revelació (per Liberty Meadows #1)

### Nominacions

* 2006 Premi Haxtur al millor artista de portades
* 2006 Premi Haxtur de l'humor
* 2006 Premi Harvey al millor artista
* 2006 Premi Harvey al millor dibuixant
* 2006 Premi Harvey al millor dibuixant de portades
* 2000 Premi Eisner al millor dibuixant de portades

## Referències

* ↑ «Entrada de l'artista a la Comiclopèdia Lambiek» (en anglès). [Consulta: 25 novembre 2015].
* ↑ Books by Bonnie MacBird, HarperCollins Publishers (anglès)
* ↑ «Frank Cho guanya el Premi Emmy al millor documental» (en anglès). [Consulta: 15 desembre 2015].
* ↑ «Premis Haxtur 2006» (en anglès). Arxivat de l'original el 2015-10-18. [Consulta: 15 desembre 2015].
* ↑ «Premis de la National Cartoonists Society» (en anglès). [Consulta: 15 desembre 2015].
* ↑ «Premis del còmic al 2006» (en anglès). [Consulta: 15 desembre 2015].
# Misomacedons

Misomacedons (Mysomacedones, Μυσομακέδονες) era una ciutat hel·lenística a Anatòlia. Segons Ptolemeu era situada a Mísia, però en el conventus (districte) d'Efes, Jònia, segons Plini. Estrabó esmena la presència de macedonis i misis a la muntanya Tmolos, Lídia i la regió de Mesogis d'Efes. En 1894 una inscripció del segle i d'Antioquia del Meandre esmena el δῆμος ὁ Μυσομακεδόνων ("demos de Mysomakedones") entre ciutats lídies, frígies i càries, resolent la qüestió en suport de Plini.
Es creu que la colònia havia estat establerta com a assentament militar pels selèucides i/o atàlids amb la intenció de protegir el districte costaner dels gàlates. També s'hi han trobat dues monedes de la ciutat datades del segle i, però la localització exacta de l'assentament encara no ha estat establerta.

## Referències

* The Hellenistic settlements in Europe, the islands, and Asia Minor By Getzel M. Cohen Page 221 ISBN 978-0-520-08329-5. (1995)
* ↑ Geographia 5.2.13
* ↑ Naturalis Historia 5.120
* ↑ Geografia d'Estrabó 13.4.5 -12
* ↑ Attouda 25, 19 Caria AD 20/55;
# Milà-Sanremo 1951

La Milà-Sanremo 1951 fou la 42a edició de la Milà-Sanremo. La cursa es disputà el 19 de març de 1951 i va ser guanyada pel francès Louison Bobet, que s'imposà al seu compatriota Pierre Barbotin.
183 ciclistes hi van prendre part, acabant la cursa 137 d'ells.

## Classificació final

| | Ciclista | Equip | Temps |
| 1 | Louison Bobet | Stella-Dunlop | 7h 30' 23" |
| 2 | Pierre Barbotin | Stella-Dunlop | m. t. |
| 3 | Loretto Petrucci | Bianchi-Pirelli | + 3' 19" |
| 4 | Angelo Menon | Stucchi | + 3' 30" |
| 5 | Raymond Impanis | Alcyon-Dunlop | + 3' 35" |
| 6 | Rodolfo Falzoni | Guerra | + 5' 14" |
| 7 | Sergio Maggini | Atala | m. t. |
| 8 | Alain Moineau | Ganna-Ursus | m. t. |
| 9 | Danilo Barozzi | Atala | m. t. |
| 10 | Lido Sartini | - | m. t. |

## Enllaços externs

* Resultats complets a les-sports.info
* Resultats complets a milansanremo.co.uk
# Santa Maria de la Sanabra

Santa Maria de la Sanabra és una església de Santa Margarida i els Monjos (Alt Penedès) inclosa a l'Inventari del Patrimoni Arquitectònic de Catalunya.

## Descripció

L'església romànica de Santa Maria de la Sanabra és un edifici d'una sola nau amb absis semicircular i coberta de teula a dues vessants, sostinguda i molt ben conservats. Situada al costat de la caseria de la Sanabra, constitueix un dels millors exemplars romànics del Penedès. A l'interior hi ha un fris i un arc toral que aguantava la volta de canó, ensorrada. La façana té un portal adovellat i un ull de bou, i l'absis mostra una finestra de doble esqueixada.
L'origen de la capella de Santa Maria de la Sanabra se situa al segle xii. A l'interior es conserven pintures del 1614.

## Referències

* 1 2 «Santa Maria de la Sanabra». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Buffer

«Buffer» té aquests significats:
* Buffer (anglès) o dissolució amortidora (català), solució de la qual el pH es modifica molt poc per dilució o per addició de quantitats moderades d'àcids o de bases
* Buffer (anglès) o memòria intermèdia (català), memòria utilitzada per emmagatzemar temporalment l'entrada o sortida de dades